ELÄINLÄÄKETIETEEN LISENSIAATINTUTKIELMAN
OHJAUSSOPIMUS JA TYÖSKENTELYSUUNNITELMA	s. 1

Sopimuksen laatiminen
Tutkielmatyöskentelyn alussa opiskelija ja ohjaaja tekevät työskentely- ja ohjaussopimuksen, jossa sovitaan tutkielman sisällöstä, toteutuksesta ja ohjauksesta. 
Opiskelija, ohjaaja(t) ja työn johtaja allekirjoittavat sopimuksen. Sopimus voidaan halutessaan allekirjoittaa sähköisesti. Opiskelija palauttaa allekirjoitetun sopimuksen lisensiaatintutkielman Moodle-alueelle. 
Ohjaaja ja opiskelija voivat tarvittaessa yhdessä päivittää suunnitelmaa.  
Ohjaussopimus
Ohjaussopimuksessa tutkielmalle nimetään ohjaaja(t) ja johtaja. Työn johtajan tulee olla tiedekuntaan palvelussuhteessa oleva professori tai dosentti ja ohjaajan vähintään ylemmän korkeakoulututkinnon suorittanut. Jos työn johtaja toimii myös ohjaajana, niin työllä pitää lisäksi olla toinen ohjaaja.  
Ohjaussopimuksessa sovitaan tutkielman aihe ja kieli. Tutkielma kirjoitetaan vain poikkeustapauksessa muulla kuin suomen tai ruotsin kielellä. 
Samassa yhteydessä keskustellaan opiskelijan tavoittelemasta arvosanasta. Opiskelija ja ohjaaja keskustelevat myös, miten tekoälyä voi hyödyntää tutkielmatyöskentelyssä. Tutkielman tiivistelmän kirjoittamisessa tekoälyä ei saa käyttää. 
Työskentelysuunnitelma ja vastuut
Työskentelysuunnitelma sisältää yksityiskohtaisen suunnitelman työvaiheista, niiden toteuttamisesta ja aikataulusta sekä opiskelijan perehdytyksestä tarvittaviin menetelmiin.  
Opiskelija on vastuussa työnsä etenemisestä ja yhteydenpidosta ohjaajaan. Ohjaussopimuksessa sovitaan tapaamisaikataulusta, jota sekä opiskelijalla että ohjaajalla on velvollisuus noudattaa. Jos aikataulusta joudutaan poikkeamaan, opiskelija ja ohjaaja sopivat siitä yhdessä mahdollisimman pian.  
Opiskelijan on hyvä pyytää ohjaajalta kommentteja tutkielmatyöskentelyn eri vaiheissa. Kohtuullisena voidaan pitää sitä, että ohjaaja antaa lyhyestä tekstistä kommentit kahden viikon sisällä ja pitkästä kuukauden kuluessa tutkielmatekstin saamisesta, mikäli ohjaussopimuksessa ei ole toisin sovittu. Työn johtaja lukee ja kommentoi tekstin vähintään kerran työn loppuvaiheessa. Opiskelijan tulee huomioida johtajan tai ohjaajan esittämät muutosehdotukset. Jos ohjaaja tai johtaja vaativat muutoksia, heidän tulee ottaa huomioon opiskelijan arvosanatavoite.


Seminaarityöskentely  
Opiskelijalla on velvollisuus huolehtia, että seminaarityöskentely (oma esitys, opponointi ja kuuntelut) on suoritettu ennen tutkielman jättämistä tarkastettavaksi. Opiskelija voi pitää oman esityksensä siinä vaiheessa, kun ohjaaja katsoo, että tutkielma on riittävän valmis opponoitavaksi. Seminaariesityksen jälkeen tutkielmaan voi tehdä pieniä muutoksia ennen sen jättämistä arvioitavaksi.  
Tutkielman tarkastaminen
Opiskelija pyytää ohjaajalta/ohjaajilta luvan jättää tutkielma arvioitavaksi, kun opiskelija katsoo sen olevan valmis.
Vastuullinen ohjaaja toimii pääsääntöisesti tutkielman ensimmäisenä tarkastajana. Jos hän on estynyt, tutkielman tarkastaa toinen ohjaaja tai työn johtaja. Johtaja nimeää toisen tarkastajan, joka ei ole osallistunut opiskelijan ohjaamiseen. Tutkielman tarkastajista ainakin toisen tulee olla väitellyt. Tutkielman arviointi perustuu Helsingin yliopiston lääketieteellisille aloille laadittuun arviointimatriisiin.
Tarkastajat arvioivat valmiin tutkielman ja antavat yhteisen arvosanaehdotuksen. Arviointivaiheessa tutkielmaan ei enää esitetä muutoksia.  
 Erityistilanteet  
Jos opiskelija luopuu aiheestaan, siitä tulee ilmoittaa välittömästi ohjaajalle. Opiskelija ei saa ottaa vastaan uutta aihetta, ellei edellistä ohjaussopimusta ole purettu.  
Jos opiskelija ei ole noudattanut ohjaussopimuksessa sovittua aikataulua, eikä muuta ole sovittu, ohjaajan tulee yrittää ottaa opiskelijaan yhteyttä. Jos opiskelija ei vastaa kuukauden kuluessa tai jos uudesta aikataulusta ei pystytä sopimaan, ohjaaja voi katsoa ohjaussuhteen rauenneeksi.  
Jos ohjaaja on pitkäaikaisesti tai pysyvästi estynyt jatkamaan ohjaussuhdetta, ohjaaja tai johtaja etsii työlle uuden ohjaajan opiskelijaa kuultuaan. Jos ohjaussuhteessa on ongelmia, joita ohjaaja ja opiskelija eivät pysty ratkaisemaan keskenään, otetaan yhteyttä ensisijaisesti työn johtajaan. Jos asia ei selviä, he voivat ottaa yhteyttä Eläinlääketieteen lisensiaatin tutkielman opintojakson (ELL-500) vastuuhenkilöön. 



	OPISKELIJAN TIEDOT

	nimi
Kirjoita tekstiä napauttamalla tätä.

	opiskelijanumero
Kirjoita tekstiä napauttamalla tätä.

	sähköpostiosoite
Kirjoita tekstiä napauttamalla tätä.


	puhelin
Kirjoita tekstiä napauttamalla tätä.
	vuosikurssin numero
Kirjoita tekstiä napauttamalla tätä.



	TUTKIELMAN TIEDOT

	Tutkielman aihe/otsikko
Kirjoita tekstiä napauttamalla tätä.


	Tutkielman tyyppi (kirjallisuuskatsaustutkielma, alkuperäistutkimuksen (kokeellinen osa) sisältävä tutkielma, systemaattinen kirjallisuuskatsaustutkielma)
Valitse yksi.


	Tutkielman kieli (vain poikkeustapauksessa muu kuin suomi tai ruotsi)
Valitse yksi.


	Työn johtaja (tiedekuntaan palvelussuhteessa oleva professori tai dosentti)
Kirjoita tekstiä napauttamalla tätä.


	Työn ohjaaja/ohjaajat
Kirjoita tekstiä napauttamalla tätä.

Vastuullinen ohjaaja (jos ohjaajia on useampia)
Kirjoita tekstiä napauttamalla tätä




	TYÖSKENTELYSUUNNITELMA

	Työn tausta, tavoitteet ja aiheen rajaus 
Kirjoita tekstiä napauttamalla tätä.

	Materiaalin saatavuus ja mahdolliset viranomaisluvat 
Kirjoita tekstiä napauttamalla tätä.

	Kirjallisuuden haussa käytettävät tietokannat ja hakusanat 
Kirjoita tekstiä napauttamalla tätä.

	Toteuttamissuunnitelma: työvaiheet, niiden laajuus ja aikataulu sekä opiskelijan perehdytys
Kirjoita tekstiä napauttamalla tätä.

	Työn arvioitu valmistumisajankohta 
Kirjoita tekstiä napauttamalla tätä.



	SOPIMUKSEN HYVÄKSYMINEN JA PALAUTUS

	Allekirjoittaneet vahvistavat, että ovat perehtyneet lisensiaatintutkielmaa koskeviin ohjeisiin. 
Sopimus voidaan haluttaessa allekirjoittaa sähköisesti UniSign-järjestelmässä, ks. ohjeet Flammasta. Sähköisen allekirjoituspyynnön voi tehdä Helsingin yliopiston työntekijä tai apurahatutkijan sopimuksella työskentelevä.
Opiskelija palauttaa valmiin sopimuksen lisensiaatintutkielman Moodle-alueelle.


	Päiväys ja opiskelijan allekirjoitus


	Päiväys ja työn johtajan allekirjoitus (professori tai dosentti)



	Päiväys ja vastuullisen ohjaajan allekirjoitus


	Päiväys ja ohjaajan allekirjoitus




